

Sisäministeri Petteri Orpo (kok.) sanoi viime vuoden lokakuussa, että Irakin turvapaikkakriteerien tarkistaminen vaikuttaa merkittävästi hyväksyttyjen hakemusten määrään. Joulukuussa irakilaisten osalta vaikutus oli suomalaisten kannalta negatiivinen. Alkuvuodesta tammi-helmikuussa kielteisiä päätöksiä on irakilaisille prosentuaalisesti tehty enemmän kuin viime vuonna.

Myös afgaanien osalta kielteisten päätösten osuus on lisääntynyt. Mutta somaleille on samalla avattu kaikki ovet, ukset ja ikkunat. Nyt Suomesta saa turvapaikan sanomalla taikasanan ”somali”. Muut joutuvat vielä sanomaan ”asylum”.

Suomessa on tehty hirmuinen määrä tutkimuksia, joiden tarkoituksena on selvittää maahanmuuttajien hyvinvointia. Yksikään tutkija ei ole selvittänyt, mitä tämä kaikki maksaa, miten maahanmuuttajat aidosti työllistyvät ilman positiivista syrjintää ja hömppätöitä, miten Suomessa ylipäätään on töitä lähivuosikymmeninä (eli tarvitaanko täällä todella ulkomaista työvoimaa). Tutkimus, jota eniten odotan, olisi selvitys siitä, perustuuko toissijaisella suojeluperusteella oleskeluluvan saaminen Suomen ulkomaalaislakiin.

Tässä blogissa on yksi näkökulma maahanmuuttoon. Luvut perustuvat Migrin tai muun viranomaisen tai medialähteen julkaisemiin tietoihin. Tilastot ovat valitettavan puutteellisia. Niistä ei käy ilmi, kuinka moni saa oleskeluluvan valitusprosessin jälkeen. Ja kuinka paljon tehdään uusintahakemuksia. Ja kuinka moni vaan jää tänne paperittomana.

Esimerkki: Kaksi nigerialaismiestä ovat olleet Suomessa yli kolme vuotta. Heillä ei tosiasiallisesti ole mitään tarvetta turvapaikkaan. Eikä sitä ole annettu valitustenkaan jälkeen. Mutta täällä he ovat. Suomalainen juristi on tehnyt heille turvapaikkahakemukset uudestaan ja uudestaan. Tarinoihin lisätään jotain uutta ja taas mennään. Juristi saa palkkionsa moninkertaisena eikä copypaste-tekniikalla uusien hakemusten tekemiseen montaa minuuttia mene. Kun notkuu vuosia, saa jonkun suomalaisnaisen vaimoksi ja sen jälkeen voi jäädä perhesiteiden perusteella. Toinen nigerialaisveijareista oli keksinyt sairauden ja saanut sillä vuoden oleskeluluvan. Toiselle tehtiin neljäs hakemus. Turvapaikan hakujen määrää ei ole mitenkään rajoitettu!

Esimerkkejä hömppätutkimuksista (kuvasuurennos klikkaamalla kuvaa):

Somalien päätoimi Suomessa taitaa olla toimiminen erilaisten tutkimusten kohteena kaikenlaisia tutkijoita työllistäen.

Somalit ylijohtaja Vuorion lemmikkejä?

Jaana Vuorio tuli maahanmuuttoviraston ylijohtajaksi heinäkuussa 2013. Siihen asti somalit eivät juurikaan saaneet turvapaikkoja, eivät edes sataakaan yhteensä vuodesta 1990. Vuorio on entinen Demlan hallituksen jäsen, joten hänen maailmankuvansa on demlalainen. Ja niinpä padot auki. Viime vuonna somalit saivat 261 turvapaikkaa ja tämän vuoden tammi-helmikuussa 154. Selvä muutos tapahtui Vuorion nimityksen jälkeen. Tänä vuonna kahdessa kuukaudessa enemmän kuin 25 ensimmäisen somalivuoden aikana yhteensä.

Demlan vaikuttajiin kuuluneet Tarja Halonen, Mika Illman, Johanna Suurpää, Paavo Nikula, Jaakko Jonkka, Rainer Hiltunen, Mikko Puumalainen ja Tuija Brax ovat varmaan ylpeitä Vuorion työstä.

Suomen surkean taloudellisen tilan kannalta Vuorion nimitys tuli huonoon aikaan. Jotta tuho olisi täydellinen, sisäministeriön kansliapäälliköksi oli nimitetty vuotta aikaisemmin Päivi Nerg. Hän taas unelmoi monikulttuurisesta Suomesta. Olisi mielenkiintoista olla kärpäsenä katossa kun Nerg ja Vuorio suunnittelevat maahanmuuttolinjauksia.

Somalit eivät enää saa kielteisiä päätöksiä, vaikka maassa on rauhallisia alueita kuten Somalimaa ja Puntmaa. Vuorio selitti tätä kokoomuksen maahanmuuttoillassa (Tikkurila 31.3.2016) sillä, että todennäköisesti kielteisen päätöksen saavat odottavat uusia Migrin linjauksia. Hei haloo, linjausten piti kiristää oleskeluluvan saantia, ei helpottaa.

Somalian tilanne ei ainakaan ole pahentunut viime vuosina, päinvastoin. Siksi turvapaikkojen antaminen ihmetyttää. Vuorion tavoitteena on ilmeisesti varautua perheenyhdistämisiin luvattuihin kiristämisiin. Jos somali on saanut turvapaikan, hän saa myös automaattisesti oikeuden tuoda perheensä Suomeen. Voidaan perustellusti epäillä, onko somaleilla todellista tarvetta toissijaisiin oleskelulupiin.

Kun Somalia itsenäistyi vuonna 1960 siellä oli alle 3 miljoonaa asukasta. Siad Barre kaappasi vallan 1969 ja menetti sen 1991. Vallan menetyksen aikaan maassa oli 6-7 miljoonaa asukasta. Vaikka maassa on sodittu ja lähdetty Amerikkaan ja Eurooppaan, siellä on nyt noin 11 miljoonaa asukasta.

Barrea voidaan syyttää monestakin asiasta, mutta hänen aikanaan maassa ei islamuskonto ollut kaikki kaikessa, eikä huiveja käytetty. Sellaiset somalit ehkä kotoutuisivat Suomeenkin, mutta jostain kummasta syystä vasta Suomessa on siirrytty islamiin, burkhiin ja huiveihin. Voisiko syynä olla se, että niin välttää parhaiten työn tekemisen vaivan ja saa oikeuden elää omiensa seurassa.

Maahanmuuttajia tulee jatkossakin riittämään. Heitä ehkä innostaa Suomessa maksettavat suuret sosiaalituet. Yhteiskunta on rakentanut maahanmuuttajille tuloloukun, jota on mahdoton ylittää. Addis Ababassa asuvan opettajaystäväni kk-palkka on 100 dollaria. Sieltä käsin kaavailut perustulosta Suomessa tuntuvat käsittämättömän suurilta, koska siellä ei pysty hahmottamaan Suomen asumis- ja muita elinkustannuksia.

Jotta Migri saisi entistäkin enemmän tulijoita, on netissä infopankki 12 eri kielellä. Kävijöistä yli puolet ovat ulkomailla, elikkä tutkivat mitä kaikkea Suomesta voi saada mitään tekemättä. Sillä tuskin tätä palvelua on tehty työperäisiä maahantulijoita varten. Jahka perustulokokeilu kerrotaan 12 kielellä, Suomi tulee ruuhkautumaan tulijoista. Ihmisoikeusjuristit jo teroittavat kyniään, että kaikille on annettava rahaa, muuten rikotaan ihmisoikeuksia. Ja media varmistaa, että yhteystiedot näille juristeille ovat ajan tasalla.

Turvapaikkateatteri

Kaikki afgaanit, irakilaiset ja somalit eivät aidosti ole turvapaikan tarpeessa. Suomen ulkomaalaisia koskevan lainsäädännön mukaan henkilöllä tulee olla perustellusti aihetta pelätä joutuvansa kotimaassaan vainotuksi, niinpä niin, katsotaan

alkuperäsi (ei, koska somalina Somaliassa)

uskontosi (ei, koska Somaliassa kaikki ovat islam-uskovaisia)

kansallisuutesi (ei, koska somalit Somaliassa)

tiettyyn yhteiskunnalliseen ryhmään kuulumisesi (hmm, ei siis kansanryhmä, mutta ehkä klaaniin kuuluminen kelpaisi syyksi, mutta sittenhän klaanikulttuuri tulee Suomeen ja vaino jatkuu. Entä Al-Shabaabiin kuuluminen, kelpaako se Migrille? Bantuja somalit pitävät edelleen orjan luontoisessa asemassa, mutta onko tänne tullut yhtään bantua.)

poliittisen mielipiteesi (ovatko kaikki Suomeen tulleet, naiset ja lapsetkin, osallistuneet politiikkaan jotenkin Somaliassa, enpä usko. Sitä paitsi Suomessakin joutuu pitämään suunsa kiinni mielipiteistään, jos ei halua vaikeuksia työpaikalla tai muutoin elämässä, miksei sama viisaus kelpaa Somaliassa)

vuoksi.

Toki maailmassa tällaisia uskonnon perusteella vainottavia ja tapettavia löytyy. Jostain syystä Eurooppaan tulevat vainoajien ryhmän ihmisiä ja vainotut jäävät kotimaahansa. Tästä hyvän esimerkin saimme YLEn Ulkolinja-ohjelmasta, joka ei enää ole katsottavissa Areenassa. Ohjelma esitettiin 24.3. 51 minuutin pituisena. Koko 59 minuutin ohjelma on nähtävissä täältä: This World, Kill the Christians. Yle oli jättänyt pois Betlehemiä ja Jerusalemia käsittelevän osuuden. 48:41 – 54:34 min. Miksiköhän.

Somalian sisällissodassa kuolleiden määrästä ei ole saatavilla luotettavaa tietoa. Arvioiden mukaan vuodesta 1991 kuolleita olisi 500.000 eli keskimäärin 20.000 vuodessa. Vuonna 2012 olisi kuollut 3300 ihmistä ja seuraavana vuotena 3150. Suomen talvisodassa kuoli 26.662 sotatoimissa ja noin 1000 siviiliä. Aika rauhallista Somaliassa numeroiden valossa. Maan väkiluku on kaksi kertaa suurempi kuin Suomen. Alkoholi tappaa Suomessa saman verran ihmisiä kuin pyssymiehet ja itsemurhapommittajat Somaliassa. Koska islam ei hyväksy alkoholin käyttöä, pitäisikö suomalaisten vastavuoroisesti hakea turvapaikkaa Somaliasta. Olemmeko vieraskoreina enemmän huolissamme somaleista kuin suomalaisista alkoholisteista?

Toissijainen suojelu – teatteri vailla vertaa

Toissijaisen suojelun saa, mikäli palautettava joutuisi kotimaassaan todelliseen vaaraan kärsiä vakavaa haittaa. Tällaista haittaa ovat:

kuolemanrangaistusta ja teloitusta (tällaista uhkaa on tappajilla, mutta onko oikein etteivät he saa mitään rangaistusta)

kidutusta tai muuta epäinhimillistä tai ihmisarvoa loukkaavaa kohtelua tai rangaistusta (kuka kiduttaisi lapsia, naisia tai nuorukaisia ja miksi, ISIS kiduttaa kristittyjä mutta kuka muslimeja)

mielivaltaisesta väkivallasta kansainvälisen tai maan sisäisen aseellisen selkkauksen yhteydessä johtuvaa vakavaa ja henkilökohtaista vaaraa (Somaliassa suurimmassa osaa maata ei ole todellista vaaraa. Al-Shabaab tekee tuhoja paikallisesti, mutta samalla perusteella Eurooppa voitaisiin julistaa vaaralliseksi alueeksi. Pariisissa ja Brysselissä asuvalla on yhtä lailla pelko henkilökohtaisesta vaarasta kuin Mogadishussa asuvalla tai Tapanilan asemalta kotiin kävelevällä naisella).

Turvapaikasta elinikäinen elanto

Suomessa oli viime vuonna 20.403 lääkäriä työelämässä. Suomessa asui viime vuoden lopussa 5,5 miljoonaa asukasta. Yhtä lääkäriä kohden oli 269 asukasta. Somalinkielisiä Suomessa on 17.000. Jos somalinkielisiä lääkäreitä on 64, he hoitaisivat oman kansanryhmänsä. Jos heitä on vähemmän, he eivät helpota mitenkään Suomen lääkäreiden tarvetta, vaan päinvastoin vaikeuttavat sitä. Median hehkutukset ulkomaisesta työvoimasta kaiken ratkaisuna voi monen ammatin kohdalla jättää omaan arvoonsa.

Suurimpien humanitääristen maahanmuuttajaryhmien työttömyys on suuri vuosikymmentenkin jälkeen. Etenkin musliminaiset jäävät pysyvästi kotioloihin ja oman kansanryhmänsä pariin. Elämän tarkoitus ei voi olla elää koko ikänsä vieraalla maalla muiden elätettävänä. Jokaisella ihmisellä on ilo ja velvollisuus ottaa vastuu omasta elämästä. Yhteiskunnan velvollisuus auttaa koskee heitä, jotka eivät omin voimin pärjää. Oleskelulupa suojelun vuoksi ei saa tarkoittaa elinikäistä vapaamatkustajan lippua.

Suomessa on paljon ihmisiä, joiden vastuu omasta elämästä on suuri ja jokapäiväinen. Huonoimmin yhteiskunta kohtelee yrittäjiä, joiden yritys ei tuota riittävästi toimeentuloa yrittäjäperheelle ja joilla on vaikeuksia selviytyä veroista ja veloista. Moni 1990-luvulla konkurssin tehnyt yrittäjä ei ole vieläkään selviytynyt. Monet tekivät itsemurhan kun mitään toivoa ei tulevaisuudelta ollut. Kyse on paradoksaalisesta tragediasta. Suomalaisten hyvinvointi tulee yrityksistä ja yksityissektorin työntekijöiltä. Ilman heitä mitään hyvinvointivaltiota eikä julkisia palveluja voi olla. Maksajan epäonnistuessa hän jää yksin, mutta kuka tahansa tänne tullut yhden sanan asylum sanonut saa elinikäisen takuun ja turvan elämälleen – kymmeniksi vuosiksi.

Toki jokaista hädässä olevaa on autettava. Jos kuka tahansa on hukkumassa, hänet pelastetaan. Mutta auttamista ei pidä tehdä enempää kuin akuutti tilanne vaatii. Ei kenellekään hukkumisesta pelastuneelle tule taata ilmaista elämää elämän loppuun asti. Tällaista apua ei pidä antaa silloinkaan kun maa hukkuu rahaan. Näinhän toimivat myös muslimimaat itse – Saudi-Arabia esimerkiksi.

Migrin tilastot

Migrin tilastointiperusteet ovat vuosien mittaan muuttuneet paljonkin. Tilastoilla on myös harhautettu, esimerkiksi Dublin-tapaukset on laskettu kielteiseksi päätökseksi, vaikkei mitään turvapaikkapäätöstä ole edes tehty. Migri on ollut lepsumpi kuin muut EU-maat antamalla oleskeluluvan useammin kuin muut. Migri selittää syyksi, että Suomeen tullaan turvattomammilta alueilta kuin muihin maihin. Uskokoon ken haluaa. Sitä paitsi, jos maassa on näitä rauhallisempia alueita, joista tullaan Eurooppaan, niin sinne voisivat siirtyä myös he, jotka tulevat Suomeen.

Suurin osa ei juurikaan mieti muodostaessaan mielipiteensä, olla suvaitsevainen unelmoija vai maahanmuuttokriittinen realisti. Päättäjät ja media käyttävät tätä hyväkseen manipuloidessaan omaa kansaansa ja lukijoitaan. Viime aikoina maahanmuuttajien invaasio on perusteltu Syyrian jatkuvalla sisällissodalla. Syyrialaisista Suomeen tulleista sai viime vuonna 134 myönteisen ja 2 kielteisen päätöksen. Siinä kaikki. Tämän siivellä tänne on tullut väkeä Afganistanista, Albaniasta, Irakista ja Somaliasta. Kun sana kiertää ja Kela ohjeistaa netissä, ovat tänne eksyneet myös intialaiset. Maailmassa tulijoita riittää. Väkeä syntyy vaikeisiin oloihin moninkertaisesti enemmän kun heitä saadaan Eurooppaan siirrettyä. Tämä hurlumhei loppuu vasta kun eurooppalaiset maat ovat samassa tilassa kuin Afganistan, Somalia ja Syyria ovat nyt. Ainoa mikä toimisi, olisi rajojen sulkeminen Eurooppaan. Tänne saisi tulla vain viisumilla. Mutta sellaista päätöstä ei pysty tekemään EU eikä Suomi. Upotkaamme siis kaikki. Kutsukaamme orkesteri soittamaan uppoavan Titanicin kannelle.

Turvapaikkapuhuttelut

Migrin henkilökunnan keskipalkat ovat yllättävän kovat. Viime vuonna maksettiin palkkoja 19,3 miljoonaa euroa ja niillä saatiin 338,8 henkilötyövuotta henkilöstöstä, jota vuoden lopussa oli massarekrytoinnin jälkeen 468 (vuotta aiemmin 300). Keskipalkaksi tulee 4725 euroa kuukaudessa. Valtion palkkalistoilla ansaitaan keskimäärin 1000 euroa vähemmän.

Migri pyrkii lisäämään tuottavuutta. Mutta sillä ei ole mitään käsitystä tuottavuudesta. Se ei todellakaan ole sitä, että pikavauhdilla tehdään turvapaikkapäätöksiä. Siinä voidaan säästää yhden tunnin palkka, mutta menettää yli miljoona euroa, jonka työttömäksi jäävä oleskeluluvan saanut tulee elinaikanaan maksamaan.

MTV: “Jotta tavoitteeseen päästään, joitakin toimintatapoja on päädytty muuttamaan. Turvapaikkapuhuttelun kestoa pyritään tiivistämään keskimäärin kolmeen tuntiin.

Lisäksi käsittelijöiden ratkaisuoikeutta on laajennettu. Käytännössä se tarkoittaa sitä, että myönteisen ratkaisun voi tehdä vain yksi käsittelijä, kielteiseen tarvitaan kaksi”. Jos käsittelijät ovat eri mieltä, saa hakija turvapaikan.

Henkilöstöstä 73 % on naisia. Naiset ratkaisevat asioita enemmän tunteella kuin miehet. Päätökset ovat aina subjektiivisia, koska yksiselitteisiä kriteerejä on mahdoton laatia saatikka selvittää. Ratkaisuissa lähtökohtaisesti suositaan turvapaikan hakijoita. Päätökset tehdään usein heppoisin perustein. Hakijat ovat hävittäneet asiakirjansa, joten heidän sanaansa joudutaan pitkälti luottamaan. Epäselväksi jäävät tilanteet ratkaistaan hakijan eduksi, eli sopivasti luikuria puhumalla saa jäädä. Kukaan ei voi valittaa myönteisestä päätöksestä, vaikka se olisi kuinka heppoisesti tehty. Kielteisestä toki voi.

Puhuttelut ovat pahemman luokan teatteria. Olen palkannut lukuisia ihmisiä töihin. Kahdessa tunnissa saa selville sen, kuka ei missään nimessä sovellu työpaikkaan (Migrin keskiarvotavoite 3 tuntia). Mutta siinä ajassa ei selvitä, onko haastateltu henkilö sopiva tehtävään. Vaikka hakijalla on sama kieli sekä koulu- ja työtodistukset.

Kun puhuttelussa on mukana tulkki, hidastuu kaikki yli puolella. Tulee epävarmuus siitä, ymmärretäänkö asiat ja onko tulkki pätevä. Ihmiset ovat oppineet internetin avulla vastaamaan tehtäviin kysymyksiin – siis valehtelemaan. Tiedetään, miten vastaamalla mahdollisuus saada turvapaikka on suurin. Ja mitä missään tapauksessa ei pidä sanoa.

Maaliskuun alusta alkaen Migri on tehnyt turvapaikkatutkinnan, jossa selvitetään henkilöllisyys ja matkareitti. Aikaisemmin sen tekivät poliisi ja rajavartiolaitos. Tarkoitus on hosua päätökset nopeasti valmiiksi. Uskon enemmän poliisin mahdollisuuksiin totuuden selvittämiseen kuin Migrin innokkaita uusia virkanaisia. Muutos olisi hyväksyttävissä, jos samalla olisi kiristetty merkittävästi oikeutta turvapaikan saantiin. Migrille olisi edelleen tarvittu kaksi leimasinta, mutta molemmissa olisi voinut lukea Hylätty.

Koko tilanne pitää uudistaa. Jos henkilöllisyyttä ei pysty todistamaan, hylätään hakemus pelkästään sen takia. Jos ei mitenkään pysty osoittamaan kokeneensa henkilökohtaista vainoa, hylätään. Jos jää valheesta kiinni, hylätään ja saatu oleskelulupa puretaan vuosienkin kuluttua. Samoin, jos henkilö käy kotimaassaan, peruutetaan lupa, eikä takaisin ole tulemista.

Kulttuurierot eri kansojen välillä ovat suuret. Valehteleminen on monissa kulttuureissa arkipäivää. Minulla on Tansaniassa ystäväperhe/-suku, jota viimeksi olen tavannut kaksi vuotta sitten. Tapasin isoäidin kymmenen vuotta sitten ja tanssin hänen kanssaan savannilla. Kolme vuotta sitten minulle kerrottiin, että hän on taas kuollut. Toisen kerran. Malariaa tässä suvussa sairastetaan muutaman vuoden välein. Tarkoituksena tietenkin on pyytää avustusta hautajaisiin, sairaalaan tai koulutukseen, mihin milloinkin. Kännykkä on varastettu neljä kertaa, mutta silti minulle soitetaan alkuperäisellä SIM-kortilla. Olen oppinut, että on parempi etten joulurahan lisäksi anna schillinkiäkään. He kadottavat omatoimisuuden avustusten myötä eli avustaminen on haitallista. Tällainen avuttomuuden lisäys koskee niin turvapaikanhakijoita kuin kehitysapua saaviakin.

Venäläistä rulettia

Afgaanit, irakilaiset ja somalit saavat Suomesta helposti turvapaikan. Helpommin kuin muualta Euroopasta. Väännetään rautalangasta mihin tämä automaatti on johtanut.

Oletetaan, että Suomeen tulee viisi turvapaikan hakijaa. Tiedämme tilastojen mukaan, ettei kukaan heistä tule työllistymään yksityiselle sektorille. Yksi hakijoista on ISIS-terroristi, toisella on taipumus väkivaltaiseen naisten kohteluun, kolmas tulee Suomeen väärillä papereilla tai on hävittänyt paperinsa. Neljäs sanoo iäkseen 16 vuotta, vaikka hänen olemuksensa on 30 vuotiaan miehen. Viides on Irakissa kokenut henkilökohtaista vainoa. Emme tiedä kuka on kukin. Siksi otamme Suomeen kaikki ja annamme oleskeluluvan.

Suomi ottaa kohtuuttoman suuren riskin antaessaan kaikille tänne tuleville oikeuden jäädä ainakin turvapaikkapäätökseen asti. Riittää kun he osaavat sanoa ”asylum”. Tämäkin asia tulee kääntää nurinpäin. Emme anna kenellekään ulkomaalaiselle oikeutta jäädä Suomeen elämään sosiaaliturvan varassa. Tänne saa tulla passilla (ja viisumilla) vapaasti, jos elättää itsensä omalla työllä tai omilla tai läheistensä rahoilla. Tiukka linja johtaa siihen, että aidosti turvapaikan tarvitsevat eivät saa jäädä, mutta samalla estämme väkivaltaisten tai vilpillisten tulijoiden pääsyn maahan. Nuori irakilainen mies kyllä pärjää kotimaassaan, mutta raiskattu suomalainen tyttö voi menettää koko elämänsä.

Yksin tulleet alaikäiset saavat kaikki turvapaikan. Vuonna 2006 alaikäisiä tuli 108. Viime vuonna 3024. Viime vuonna tehdyistä turvapaikkapäätöksistä 112 oli myönteisiä. Vain yksi pakistanilainen ja yksi ukrainalainen saivat kielteisen päätöksen. Lasten iät ovat mitä ovat. Monella lapsena pidetyllä kasvaa vahva parta, mistä on tullut nimitys partalapsi.

Mutta mikä on alaikäinen? Vielä 1960- ja 70-luvuilla 14- ja 15-vuotiaat suomalaiset ”lapset” lähtivät Kainuusta Helsinkiin rakennuksille töihin. Yksin, matkaeväänään äidin tekemä limppu. 16-17-vuotiaat kokevat matkan ulkomaille suurena seikkailuna. Itse menin Ruotsiin pesulaan töihin 17-vuotiaana ja se aika oli yksi parhaimmista. Samalla tavalla miettivät viime vuonna Suomeen tulleet 1915 afgaania, 635 irakilaista ja 253 somalialaista lapsena esiintyvää miestä ja nuorukaista. Kaikkiaan tänne tuli 3024 alaikäisenä esiintyvää eri puolilta maailmaa.

Miksi afgaanit tulee lapsina, mutta ei samassa määrin somalit. Somalien ei tarvitse tulla lapsina, koska heistä kaikki saavat oleskeluluvan. Afgaaneista vain puolet saa jäädä. Sillä voi hyvinkin olla merkitystä vanhempien tekemille valinnoille. Etäisyyskin saattaa vaikuttaa. Kabulista on Suomeen 4300 km, Mogadishusta 6700 km. Bagdadista on vain 3300 km, eikö sieltä pitäisi tulla eniten lapsia.

Lapsena pitämisen raja tulee alentaa ja vain alle 15 vuotiaita tulee käsitellä lapsina. Imaamit pitävät tyttöjä avioliittokelpoisina 14 vuotiaina, miksei me voida hyväksyä heidän kulttuuriaan, kun kaikki kulttuurit ovat samanarvoisia. 15-vuotiaalla nuorukaisella kasvaa jo parta, joten ikätestit olisi helppo tehdä ilman hampaiden tutkimista.

Suomalainenkaan alle 15 vuotias ei pystyisi yksin menemään edes Tallinnaan, saatikka maailman ääriin Kabuliin asti. Siksi koko termi ”yksintulleet alaikäiset” on ihan huuhaata. Nuo lapset tulevat vanhempien ihmisten joukossa. Kun ollaan paperittomia, kuka sen tietää, vaikka tulisivat isän mukana ja esiinnytään eri nimillä. Sormenjälkien lisäksi dna-testit kertoisivat paljon siitä, keitä tänne oikein tulee.

Tilastoja ovat HIV-tilastotkin

Migrin tilastojen lisäksi on paljon muitakin tilastoja maahanmuutosta. Rikostilastoihin en tässä puutu, mutta hätkähdyttävä oli HS:ssa maaliskuussa ollut artikkeli, jossa esitettiin, että vuoden 2015 lopussa Suomessa oli 2233 HIV-positiivista, joista 1283 oli ulkomaalaisia (ei siis ulkomaalaistaustaisia, joita on enemmän). Tilasto osoittaa, että terveydenhoitoturismin ovet ovat jo auki. Vihervasemmisto haluaa heitä lisää vaatiessaan paperittomien ilmaista terveydenhoitoa Suomessa. Virallinen Suomi valehtelee kun se vähättelee turvapaikan hakijoiden sairauksia.

Ehkä suurin uhka on tuberkuloosi. Iltalehti kirjoitti tammikuussa 2016: ”- Tuberkuloosi on huolestuttavin riski, sillä se leviää helposti ja on oikeasti kansakunnalle vaarallinen. Myös kuppa on huomionarvoinen, sillä se on jo melkein hävinnyt Suomesta.”

Ihmisoikeusjuristit

Migrin ylijohtaja on demlalainen. Suvaitsevaisilla juristeilla onkin värisuora. Kaikki muistavat MEP Jussi Halla-ahon saaman tuomion blogikirjoituksensa yhdestä kokonaisuudesta irrotetusta lauseesta.

Vähemmälle huomiolle on jäänyt korkeimman hallinto-oikeuden (KHO) päätös, jonka perusteella virasto ei olisi saanut hylätä perheenyhdistämishakemusta puutteellisten matkustusasiakirjojen vuoksi. Näin jouduttiin 40 somaleille kielteistä perheenyhdistämispäätöstä käsittelemään uudestaan. Ja samalla annettiin viesti siitä, että löysää linjaa on pidettävä. Jos KHO toimisi palkanmaksajiensa edun mukaisesti, se tulkitsisi rajatapaukset suomalaisten eduksi.

Ihmisoikeusjuristit haluavat sanoa viimeisen sanan silloin kun turvapaikanhakijoiden virtaa halutaan vähentää. Nämä juristit eivät koskaan sano mitään kun suomalaisia yrittäjiä kohdellaan lainvastaisesti oikeudessa tai virkamiesten toimesta. Mutta he elävätkin maahanmuutosta. Jos turvapaikanhakijoiden virta saataisiin loppumaan, näillä juristeilla ei olisi mitään käyttöä, eikä heitä kuuntelisi kukaan. Viimeisin kohkaaminen tuli akatemiaprofessori Martti Koskenniemeltä, jonka mukaan EU:n ja Turkin sopimus on selvästi laiton (HS 7.4. sivu A32). So what! Se on hänen mielipiteensä, ei meidän tarvitse sen mukaan tanssia. Nämä professorit voisivat keskittyä tekemään esityksiä lakimuutoksiksi, joilla Eurooppaa voidaan pelastaa. Sillä eurooppalaisillakin on ihmisoikeudet.

Maahanmuuttajatkin vanhenevat

Se, mitä ei Suomessa ymmärretä, on maahanmuuttajien ikääntyminen. Vuonna 1991 Suomessa oli yksi eläkeikäinen somali, vuonna 2014 241. Kymmenessä vuodessa takuueläkkeelle siirtyy 399 uutta somalia, vaikkei tänne tulisi enää yhtään maahanmuuttajaa.

Ensimmäiset maahanmuuttajat ovat päässeet eläkkeelle tekemättä työtä päivääkään Suomessa. Tämä määrä tulee moninkertaistumaan seuraavien vuosien aikana.

Maahanmuutto kulttuurien tuhoajana

Monikulttuurisuutta perustellaan että se on jotain parempaa. Mietitään asiaa inkeriläisten kautta. Vuonna 1989 inkeriläisiä asui Leningradin alueella noin 16 000. Neuvostoliitto oli hajoamassa ja inkeriläisillä oli suuri innostus tulevaisuudesta. He suunnittelivat kirkkojen ja asuntojen korjaamista. Inkeriläisten spontaaneihin tapaamisiin osallistui tuhansia ihmisiä, vaikka kutsut kulkivat suusta suuhun. Somea ei ollut.

Sitten tuli kaiken tuhoava hyvyys Suomesta. Sen seurauksena tuhannet oikeat inkeriläiset ja väärillä papereilla venäläiset muuttivat Suomeen. Ensimmäisinä lähtivät lusmut, joilla ei ollut työtä Venäjällä, eikä niin suurta kiinnostustakaan töihin. Kun maa tyhjeni, lähtivät myös työtä tekevät ahkerat inkeriläiset. Näin voisi päätellä myös tänne tulevista turvapaikan hakijoista. Ensimmäisenä ei todellakaan lähde lääkärit työnsä äärestä.

1990-luvulta lähtien inkeriläisiä on muuttanut paluumuuttajina Suomeen yli 30.000, siis reilusti enemmän kuin Leningradin alueella heitä oli. Kun etnisen taustan mukaan ei saa tilastoida, emme edes tiedä, kuinka monta inkeriläistä meille tuli. Parhaiten määrää voi arvioida katsomalla tyhjiä inkeriläisten asuinalueita Venäjällä. Mutta emme näe inkeriläisyyttä Suomessakaan. Olemmeko ylpeitä siitä kuinka hyviä ihmisiä olemme?

Presidentti Koivisto teki sen, mihin Stalin ei pystynyt. Tuhosi inkeriläisen kulttuurin.

Haluammeko olla vähemmistönä omassa maassamme?

Suomessa on 0-4 vuotiaita suomen- tai ruotsinkielisiä lapsia 55.748 keskimäärin vuosiluokkaa kohti. Vieraskielisiä lapsia samalla tavalla laskien on 4279.

Suomesta poismuutti toissa vuonna 15.490 ihmistä. Jos oletamme, että he olivat kaikki suomalaisia (tarkempaa tietoa ei ole), ja että 0-4 vuotiaat vieraskieliset ovat syntyneet Suomessa, on yhden vuosiluokan suomalaisten enemmyys 36.000.

Jos Suomeen tulee ja tänne jää vuosittain yli 36.000 vieraskielistä turvapaikan hakijaa, kiintiöpakolaista, työperäistä maahanmuuttajaa ja perhesiteiden perusteella tulevia, sekä ulkomaisia opiskelijoita, vuosiluokassa suomalaiset ovat vähemmistönä.

Vuoden 2014 syntyvyyden mukaan nainen synnyttää Suomessa keskimäärin 1,71 lasta. Somaliväestön kokonaishedelmällisyys oli 1990-luvun alussa 6,6. Hedelmällisyys on laskenut neljään. Jos syntyvyys on alle 2,1:n, väestö vähenee. Näin suomalaiset vähenevät ja muslimit suuren syntyvyyden ansiosta lisääntyvät.

Kun ne vuosiluokat, joissa suomalaiset ovat enemmistönä, vanhenevat ja kuolevat, muuttuu Suomi yhden ihmisiän aikana maaksi, jossa suomalaiset ovat vähemmistönä omassa maassaan. Muutoksen vauhti kasvaa vuosi vuodelta. Suomessa oli viime vuoden lopussa 0-4 vuotiaita 294.000 ja 65-69-vuotiaita 381.000. Kun vanhin sukupolvi on tuhkattu, on Suomi jo pitkällä maahanmuuttajavallan tiellä.

Paikallisesti tämä näkyy jo mm. kouluissa. Vantaan Lehtikuusen koulussa on kahdella ensimmäisellä luokalla yli puolet oppilaista maahanmuuttajataustaisia. Vuoden kuluttua uudet ekaluokkalaiset ovat enimmäkseen maahanmuuttajia. Lehtikuusen peruskoulussa suomalaiset jäävät vähemmistöön muutamassa vuodessa.

Haluammeko tällaisen Suomen? Tällainen valinta tulee tehdä eduskunnassa, eikä sitä saa jättää Migrin virkailijoiden tehtäväksi.

PS. Kirkko pokkuroi

Arkkipiispa Mäkinen syyllistää meitä siitä, mitä olemme ahkeruudella karuissa olosuhteissa omalla työllämme saaneet: “…maailmassa elämisen edellytykset eivät jakaudu tasaisesti. Meillä täällä on enemmän kuin meille kuuluu ja siitä seuraa se, että kaikilla ei ole.” Mäkinen ei muista kuinka köyhä Suomi oli hävityn sodan jälkeen. Hän ei myöskään ymmärrä, että olemme eläneet velaksi viimeiset 25 vuotta. Suomi eli velaksi silloinkin kun talous kävi ylikierroksilla vuosituhannen vaihteessa. Tuo velka on otettu tulevilta sukupolvilta, joiden elämisen edellytyksiä olemme tuhonneet. Esimerkiksi Somaliassa on luonnonrikkauksia ja turismin edellytyksiä, joiden avulla he voisivat omalla työllään nousta vaurauteen.

Jos arkkipiispalla on liikaa, hän voi näyttää esimerkkiä seurakuntalaisilleen luopumalla palkastaan, antamalla kotinsa kodittomille ja omaisuutensa köyhille. Vasta sen jälkeen hänellä on oikeus vaatia muita luopumaan omastaan.

Helsingin Sanomissa Suomen uskontojohtajat vaativat pakolaisille yhtäläistä oikeutta perheeseen. Olisikin niin. Suomalainen elättää oman perheensä omalla työllään. Hän ei hylkää lastaan lähettämällä lasta yksin maailman ääriin. Suomalainen mies ei jätä vaimoaan ja lähde hakemaan onnea kaukaa maailmalta. Hän ei tule Suomeen neljän vaimonsa ja 10 lapsensa kanssa ja sano: tässä he ovat – elättäkää.

Olen kyllästynyt tähän pokkurointiin

Vieraamme ovat täällä. Haen jatkossakin oman monikulttuurisuuteni aitona paikan päältä. En ole kiinnostunut siitä, että maito ja vesi sekoitetaan monikulttuurisuuden nimissä ja saadaan haaleaa litkua. Missään päin maailmassa ei tulisi kuuloonkaan, että minä vieraana voisin mennä pennittömänä vaatimaan sitä ja tätä. Miksi me hyväksymme kaiken ja vielä maksamme siitä?

Jos muualta tulleet kokevat Suomen hyväksi paikaksi asua, on heidän ymmärrettävä, että tämä maa on hyvä juuri sen takia, että suomalaiset ovat osanneet hoitaa asiansa, ovat olleet yritteliäitä ja työteliäitä, ja ovat osanneet yhteistyössä kehittää maata. Jos tänne tuodaan lähtömaiden olot, eli juuri ne, joita on lähdetty pakoon, niin ei pidä tulla lainkaan.

Muslimit saavat tehdä omilla rahoillaan ja omissa kodeissaan mitä lystäävät, mutta heidän ei tule vaatia suomalaisilta:

suurmoskeijan rakentamista

ramadanin viettoon liittyviä erityisjärjestelyjä mm. ruokailujen suhteen

erillisiä muslimien rukoustiloja tai rukousaikoja työpaikoilla, kouluissa tai ylipäätään missään julkisissa paikoissa

muslimihuivin käyttöä työpaikoilla, tai sellaisen liittämistä osaksi työasua

naisten ja miesten eriyttämistä yhteiskunnassa, esim. omia erillisiä uimahalli- ja harrastusvuoroja naisille

musliminaisten burkiniuimapukuja julkisissa uimahalleissa

islamin opetusta kouluissa

islamilaisen rukouskalenterin mukaisten aikataulujen asettamista ensisijaisiksi työpaikoilla ja kouluissa

kieltäytymistä työpaikalla työhön kuuluvista tehtävistä uskonnon takia, esimerkiksi sianlihaa sisältävien ruokien käsittelystä

sianlihan käytöstä luopumista kouluissa ja muissa oppilaitoksissa

koulujen joulu- ja kevätjuhlien ohjelmien karsimista sellaisiksi, että ne sopisivat myös muslimioppilaille

suomen kielen sanojen karsimista islamiin sopimattomina, esim. voisilmä

erityisjärjestelyjä kunnallisessa asuntotuotannossa islamin sääntöjen noudattamiseksi

halal-teurastusta

Lisäksi neuvo: musliminaisen vaatetus ei ole järkevä Suomessa, se ei sovellu ilmastoon eikä työntekoon ja aiheuttaa terveydellisiä ongelmia vitamiinipuutoksen takia

Lisäys 13.4. klo 18, Helsingin Sanomat 13.4